Perechea româno-franceză Victor Cornea/Theo Arribage s-a calificat, joi, în semifinalele turneului challenger de la Murcia (Spania), dotat cu premii totale de 74.825 de euro, după ce a trecut de cuplul Jan Choinski (Marea Britanie)/Denis Evseev (Kazahstan) cu 7-5, 6-3, potrivit Agerpres.
Principalii favoriţi au obţinut victoria după 64 de minute, în care au reuşit 6 aşi.
Cornea şi Arribage şi-au asigurat un cec de 1.480 de euro şi 30 de puncte ATP la dublu.
În penultimul act, cuplul româno-francez va juca împotriva perechii Luca Margaroli (Elveţia)/Santiago Rodriguez Taverna (Argentina).